Francisca s-a bucurat când iubitul ei, Tj Miles, a primit oferta de a intra în cursa Survivor All Stars, în tabăra Faimoșilor, însă îi este destul de greu departe de acesta. Artista nu ratează niciun moment din reality-show filmat în Dominicană, fiind tot timpul pe Voyo și pe Pro TV. În interviul exclusiv acordat pentru Playtech Știri, Fruancisa ne-a spus că Survivor este un adevărat test pentru ea și TJ Miles, mai ales că înainte de această separare temporară pe perioada concursului, cei doi îndrăgostiți erau tot timpul împreună.
Francisca a fost prezentă joi seara la ziua de naștere a celebrei nutriționiste a vedetelor, Carmen Barcan, numărându-se printre artiștii care au cântat la petrecere. Cu această ocazie, vedeta ne-a vorbit și despre planurile pe care le are după revenirea în țară a iubitului ei. Francisca spreră ca TJ Miles să reziste în concurs cât mai mult.
Stai cu ochii pe Survivor All Stars la Pro TV?
Da. Deci eu fac 13-14 și mai am am aplicația aceea pe telefon, pe care mă mai uit din când în când ce mai face al meu acolo. Deci mă mai uit pe Voyo ce face, sunt fiartă pe Survivor! Survivor face parte din mine și din viața mea, câinele meu este terorizat când aude de Survivor. De când a plecat, sunt așa cel mai înfocat fan, sunt și PR-ul lui, împreună cu echipa ne ocupăm de social media.
Ce a făcut? Câte puncte a luat? Dă-mi să postez! Tu pui story, tu pui postarea! Sunt fiartă! Hai Faimoșii!Mamă, cum mă enervez! Dacă aș avea o cameră la mine în casă să mă filmeze cum fac eu la Survivor, mă fac de râs definitiv!
Când iubitul tău a primit oferta, cum ai reacționat?
L-am încurajat. Am fost prima, eu și, bineînțeles, părinții lui! Iubirea mea, du-te liniștit! Și du-te ambițios, să stai acolo până la final, că jari mănânci! Cât mai mult!
Consideri că perioada asta este un test pentru relația voastră?
Da, a fost un test încă din primele ore când a plecat. Noi de când suntem împreună, nu am stat deloc separați. 24 din 24 ore împreună. La filmări împreună, la evenimente împreună, noaptea împreună, acasă împreună.
Deci când a plecat, i-am văzut încălțămintea la ușă, am bocit 2 săptămâni. Consider că ne-a apropiat foarte mult. O separare de genul ăsta te apropie definitiv ori te desparte definitiv. Pe noi o să ne apropie definitiv.
Ce planuri aveți după revenirea lui Tj Miles în țară?
Să ne vedem de proiecte, să facem piese împreună, să facem muzică, mai tragem încă un pic ca să avem ce să lăsăm, după care fuga într-o vacanță, că nu mai pot! Uitați-vă că nu sunt bronzată deloc și ia uitați-vă la el cât de frumos este bronzat.
Deci eu mor de nervi când mă uit, doar din motivul ăsta mă enervez când mă uit la Survivor. Pe lângă faptul că nu iau puncte și așa când pierd, dar când îi văd bronzul, îmi vine să sparg televizorul, nu mai pot! În următoatrea vacanță, el va sta încuiat în cameră și doar eu stau pe plajă, pentru că el nu mai are voie să se mai bronzeze. Nu face bine tatuajelor!
Video: Cătălin Shadi Sîrbu